3. การประกอบธุรกิจของแต่ละสายผลิตภัณฑ์

  3.1 ลักษณะของผลิตภัณฑ์

บริษัทรับจ้างผลิตชิ้นส่วนประกอบของฮาร์ดดิสก์ตามคำสั่งซื้อของลูกค้า
ซึ่งเป็นผู้ผลิตชิ้นส่วนฮาร์ดดิสก์ชั้นนำของโลก

ส่วนประกอบของฮาร์ดดิสก์ ดังนี้

[]

ผลิตภัณฑ์ของบริษัท เป็นชิ้นส่วนของอุปกรณ์ฮาร์ดดิสก์ในส่วนของ Pivot และ Spindle Motor
(รายละเอียดตามภาพข้างบน) ซึ่งสามารถแบ่งได้ 5 ประเภทหลัก ดังนี้

1) Pivot ประกอบด้วยสแตนเลส รูปทรงกระบอก 2 ชิ้น ชิ้นนอกเรียกว่า Sleeve และชิ้นใน คือ
Shaft ทั้ง 2 ชิ้น นำมาประกอบกับตลับลูกปืน (Bearing)
แล้วนำไปยึดกับแกนหัวอ่านสำหรับขับเคลื่อนแกนหัวอ่านเพื่ออ่านข้อมูลจากแผ่นเก็บข้อมูล (Media)
ปัจจุบันสามารถผลิตส่วนประกอบดังกล่าว ในขนาด 3.5 นิ้ว และ 2.5 นิ้ว เท่านั้น
ยังไม่สามารถผลิต ขนาด 1 นิ้ว ได้

[]

การผลิต Pivot ให้แก่ Minebea ในปี 2548 ปริมาณร้อยละ 80 ของการผลิต
จะเป็นการผลิตเพียงขั้นตอนแรก ซึ่งเป็นการผลิตที่นำวัตถุดิบมา กลึง กัด เจาะ เซาะร่อง ไส
ด้วยเครื่องจักร และควบคุมให้เป็นไปตามขนาดที่กำหนด (Drawing) โดยมีความละเอียดที่ 20-30
ไมครอน แล้วส่งให้ Minebea นำไปผลิตต่อ ส่วนที่เหลืออีกร้อยละ 20 จะเป็นการผลิตขั้นสุดท้าย
(End Product) ซึ่งเป็นขั้นตอนที่นำวัตถุดิบมาปรับแต่งโดยเครื่องจักร
โดยควบคุมให้เป็นไปตามขนาดที่กำหนด (Drawing) และมีความละเอียดอยู่ที่ประมาณไม่เกิน 5
ไมครอน มูลค่าการขายของ Pivot คิดเป็นอัตราร้อยละ 48
ของมูลค่าจากการขายและการให้บริการในปี 2548

2) Spindle Motor เป็นอะลูมิเนียมขึ้นรูปทรงกลมนำมาประกอบกับอุปกรณ์อื่นๆ
เป็นมอเตอร์ซึ่งขับเคลื่อนด้วยความเร็วรอบสูง แม่นยำ และมีเสียงจากการหมุนน้อย
ใช้ขับเคลื่อนแผ่นเก็บข้อมูล (Media)

[]

การผลิต Spindle Motor ประกอบด้วย Hub และ Motor Base โดยที่ Hub
บริษัทจะผลิตเฉพาะขั้นตอนแรกและจะคิดเฉพาะค่าบริการตัดและแต่งชิ้นงานเท่านั้น
ลูกค้าจะเป็นผู้จัดหาวัตถุดิบทำให้บริษัทสามารถลดความเสี่ยงในเรื่องการเปลี่ยนแปลงของราคาวัตถุดิบ
ความเสี่ยงจากอัตราแลกเปลี่ยน และลดต้นทุนทางการเงินอีกด้วย ส่วน Motor Base
บริษัทจะผลิตถึงขั้นตอนสุดท้าย โดย Motor Base บางรุ่น
ลูกค้าเป็นผู้จัดหาวัตถุดิบและบางรุ่นบริษัทเป็นผู้จัดหาวัตถุดิบ
โดยการสั่งซื้ออะลูมิเนียมขึ้นรูปจากผู้ผลิตในประเทศ นำมาผลิตเป็นชิ้นงานสำเร็จ สำหรับ Hub
บริษัทมีแนวโน้มลดการรับจ้างผลิตลง เนื่องจากมีต้นทุนที่สูงขึ้น
ส่งผลให้กำไรจากการรับจ้างผลิตลดลงมาก ดังนั้น บริษัทจึงได้เพิ่มขยายการผลิตไปยังผลิตภัณฑ์อื่น ๆ
โดยเพิ่มการผลิต FDB (Fluid Dynamic Bearing) และชิ้นส่วนของฮาร์ดดิสก์ ขนาด 1 นิ้ว

3)  FDB (Fluid Dynamic Bearing) คือ ชิ้นส่วนของ Spindle Motor
    ในฮาร์ดดิสก์รุ่นใหม่ที่ไม่ต้องมีชิ้นส่วนของตลับลูกปืน (Ball Bearing) เป็นส่วนประกอบ
    โดยฮาร์ดดิสก์ชนิดนี้จะเกิดเสียงเนื่องจากการหมุนตัวของ Spindle Motor
    น้อยกว่าแบบธรรมดาที่ใช้ตลับลูกปืนมาก เพราะไม่มีชิ้นส่วนของตลับลูกปืนที่เคลื่อนไหว
    แต่จะใช้ของเหลวคือน้ำมันชนิดพิเศษ (Fluid Dynamic)
    เข้าไปหล่อลื่นการหมุนแทนตลับลูกปืน (Ball Bearing) อนึ่ง FDB
    เป็นผลิตภัณฑ์ที่ใช้เทคโนโลยีใหม่ล่าสุดและมีความซับซ้อน เพื่อมาทดแทนชิ้นส่วนของ Spindle
    Motor แบบเดิม FDB จึงเป็นชิ้นส่วนที่จะมีการเติบโตเพิ่มมากขึ้นในอนาคต บริษัทจะผลิต FDB
    ในขั้นแรกทั้งหมด ซึ่งมีลักษณะการผลิตเหมือน Pivot โดยมีความละเอียดน้อยกว่า 3 ไมครอน
    ผลิตภัณฑ์ที่บริษัทผลิต คือ Sleeve Blank และ Flange เพื่อส่งให้กับลูกค้ารายอื่นๆ นอกจาก
    Minebea

4)  ชิ้นส่วน Spindle Motor ของฮาร์ดดิสก์ ขนาด 1 นิ้ว
    ซึ่งจะทำหน้าที่หมุนจานอ่านและเขียนข้อมูลที่มีขนาดเล็กที่สุดที่สามารถมีการผลิตในเชิงปริมาณได้
    โดยบริษัทจะผลิตในขั้นแรกทั้งหมด ซึ่งบริษัทได้ผลิตชิ้นส่วนของ Hub ขนาด 1 นิ้ว
    เพื่อส่งให้กับลูกค้ารายอื่น ๆ นอกจาก Minebea
    เนื่องจากชิ้นส่วนมีขนาดเล็กกว่าที่ผลิตอยู่ในปัจจุบันมาก
    จำเป็นต้องลงทุนซื้อเครื่องจักรใหม่ในขนาดที่เหมาะสม

5)  อื่นๆ ได้แก่ Shaft สำหรับชิ้นส่วนพวงมาลัยของรถยนต์ (Electric Power Sterling)
    และชิ้นส่วนของกล้องถ่ายวิดีโอตามคำสั่งซื้อของลูกค้า

[]

บริษัทมีนโยบายในการขยายฐานของลูกค้าให้เพิ่มมากขึ้น โดยเริ่มผลิตชิ้นส่วนสำหรับอุตสาหกรรมอื่นๆ
เพิ่มมากขึ้น ได้แก่ อุตสาหกรรมรถยนต์ อุปกรณ์ทางการแพทย์ เพื่อเป็นการกระจายความเสี่ยง
และทำให้รายได้ของบริษัทไม่ขึ้นอยู่กับอุตสาหกรรมฮาร์ดดิสก์เพียงอย่างเดียว

รายละเอียดเกี่ยวกับการส่งเสริมการลงทุน

  ---------------- ---------- ------------------------- ---------------------------------
  เลขที่บัตร          วันที่        ธุรกิจ/กำลังการผลิต           สิทธิประโยชน์

  1011/2541        9 ม.ค.2541 ได้รับการส่งเสริมการลงทุนใน    ได้รับการยกเว้น ภาษีเงินได้นิติบุคคล

  4546/2542        31         กิจการผลิตชิ้นส่วนโลหะ         สำหรับกำไรสุทธิ ที่ได้จากการประกอบ
  (2-011/2541)     มี.ค.2541                             

                              สำหรับผลิตภัณฑ์อิเลคทรอนิคส์     กิจการที่ได้รับการส่งเสริม มีกำหนดเวลา

                              เช่น Hub Shaft Sleeve      7 ปี นับแต่วันที่เริ่มมีรายได้จากการ

  5541/2542        17 ก.ย.    สำหรับ Hard Disk Drive     ประกอบกิจการ รวมถึงรายได้จากการ
  (3-011/2541)     2542                                 

  6330/2542        23 ธ.ค.    ประเภท 4.8 การผลิตผลิตภัณฑ์   จำหน่ายผลิตผลพลอยได้ในกรณีประกอบ
  (4-011/2541)     2542                                 

  6705/2543        12 ธ.ค.    โลหะ รวมทั้ง ชิ้นส่วนโลหะ      กิจการขาดทุนในระหว่างระยะเวลาที่ได้รับ
  (5-011/2541)     2543                                 

  6837/2543        27 ธ.ค.    สำหรับยานยนต์ หรือชิ้นส่วน      การส่งเสริม บริษัทมีสิทธินำผลขาดทุน
  (6-011/2541)     2543                                 

  4408/2544        7 ก.พ.     โลหะสำหรับผลิตภัณฑ์           ประจำปีที่เกิดขึ้นในระหว่างระยะเวลานั้น
  (7-011/2541)     2544                                 

  4036/2546        10 ม.ค.    อิเลคทรอนิคส์ ขนาดของ        ไปหักออกจากกำไรสุทธิที่เกิดขึ้นภายหลัง
  (8-011/2541)     2546                                 

                              กิจการมีกำลังการผลิตชิ้นส่วน     ระยะเวลาที่ได้รับการส่งเสริม มีกำหนด

                              โลหะสำหรับผลิตภัณฑ์           ไม่เกิน 5 ปี นับแต่วันที่ที่พ้นกำหนดระยะ

                              อิเลคทรอนิคส์ปีละประมาณ       เวลาที่ได้รับการส่งเสริมนั้น โดยจะเลือก

                              29.8 ล้านชิ้น                หักจากกำไรสุทธิของปีใดปีหนึ่งหรือหลาย

                                                        ปีก็ได้

                                                        ได้รับอนุญาต ให้หักเงินได้พึงประเมินเป็น

                                                        จำนวนเท่ากับ ร้อยละ 5 ของรายได้ที่เพิ่ม

                                                        ขึ้นจากปีก่อน จากการส่งออกเป็นระยะ

                                                        เวลา 10 ปี นับแต่วันที่มีรายได้จากการ

                                                        ประกอบกิจการ

                                                        ได้รับการยกเว้น ไม่ต้องนำเงินปันผลจาก

                                                        กิจการไปรวมคำนวณเพื่อเสียภาษีเงินได้

                                                        ตลอดระยะเวลาที่ผู้ได้รับการส่งเสริม ได้

                                                        รับการยกเว้นภาษีเงินได้นิติบุคคล

  1214 (2) 2545    26 มี.ค.    ได้รับการส่งเสริมการลงทุนใน    ได้รับการ ยกเว้นภาษีเงินได้นิติบุคคล
                   2545                                 

                              กิจการผลิตชิ้นส่วนโลหะสำหรับ    สำหรับกำไรสุทธิที่ได้จากการประกอบ

                              Hard Disk Drive เช่น Hub,  กิจการที่ได้รับการส่งเสริม รวมกันไม่เกิน

                              Shaft Sleeve ประเภท 5.5   ร้อยละ100 ของเงินลงทุน ไม่รวมค่าที่ดิน

                              กิจการผลิตชิ้นส่วน หรืออุปกรณ์    และทุนหมุนเวียนมีกำหนดเวลา 7 ปี นับ

                              ที่ใช้กับผลิตภัณฑ์อิเลคทรอนิคส์     แต่วันที่เริ่มมีรายได้จากการประกอบ

                              ขนาดของกิจการมีกำลังการผลิต   กิจการ ในกรณีประกอบกิจการขาดทุน

                              ชิ้นส่วนโลหะ สำหรับผลิตภัณฑ์     ในระหว่างระยะเวลา ที่ได้รับการส่งเสริม

                              อิเลคทรอนิคส์ ปีละประมาณ      บริษัทมีสิทธินำผลขาดทุนประจำปี ที่เกิด

                              130 ล้านชิ้น (ภาษีเงินได้ที่ได้รับ  ขึ้นในระหว่างระยะเวลานั้น ไปหักออก

                              การยกเว้นมีมูลค่าไม่เกิน 240    จากกำไรสุทธิที่เกิดขึ้นภายหลังระยะเวลา

                              ล้านบาท)                   ที่ได้รับการส่งเสริม มีกำหนดไม่เกิน 5 ปี

                                                        นับแต่วันที่ที่พ้นกำหนดระยะเวลา ที่ได้รับ

  เลขที่บัตร          วันที่        ธุรกิจ/กำลังการผลิต           สิทธิประโยชน์

                                                        การส่งเสริมนั้น โดยจะเลือกหักจากกำไร

                                                        สุทธิของปีใดปีหนึ่งหรือหลายปีก็ได้

                                                        ได้รับการยกเว้น ไม่ต้องนำเงินปันผลจาก

                                                        กิจการ ไปรวมคำนวณเพื่อเสียภาษีเงินได้

                                                        ตลอดระยะเวลาที่ผู้ได้รับการส่งเสริมได้รับ

                                                        ยกเว้นภาษีเงินได้นิติบุคคล

                                                        ได้รับยกเว้นอากรขาเข้าสำหรับเครื่องจักร

                                                        ที่นำเข้ามาภายในวันที่ 26 ก.ย.2549
  ---------------- ---------- ------------------------- ---------------------------------

ทั้งนี้ สิทธิของบัตรส่งเสริมการลงทุน ฉบับที่ 2 จะสิ้นสุดในเดือนตุลาคม 2552

3.2 การตลาด

  3.2.1 นโยบายและลักษณะการตลาด

บริษัทมุ่งเน้นกลยุทธ์ทางการตลาด โดยมีนโยบายหลัก ดังนี้

1. คุณภาพของผลิตภัณฑ์ : เป็นผลิตภัณฑ์ที่มีความละเอียด ต้องอาศัยความแม่นยำอย่างมาก ดังนั้น
ในการผลิต บริษัทมีนโยบายที่มุ่งเน้นและให้ความสำคัญกับคุณภาพของผลิตภัณฑ์
โดยบริษัทจะมีการตรวจสอบคุณภาพจากระบบควบคุมคุณภาพ (QC)
เพื่อตรวจสอบคุณภาพของผลิตภัณฑ์ตามอัตราส่วนของงานในทุกๆ ขั้นตอนอย่างเข้มงวด
ด้วยเครื่องมือทดสอบที่แม่นยำ และเทคโนโลยีที่ทันสมัย รวมทั้ง
มีการฝึกอบรมบุคลากรอย่างสม่ำเสมอ เพื่อเป็นการพัฒนาความรู้
และสร้างมาตรฐานในการปฏิบัติงานทำให้บริษัทได้รับความไว้วางใจจากลูกค้า
ในการสั่งซื้อสินค้าจากบริษัทอย่างต่อเนื่อง

2. การจัดส่งผลิตภัณฑ์ตรงต่อเวลา : เนื่องจากสินค้าที่บริษัทผลิต
เป็นชิ้นส่วนที่นำไปใช้ประกอบกับชิ้นส่วนอื่นๆ ดังนั้น
บริษัทจึงเน้นการจัดส่งสินค้าให้ถูกต้องและตรงต่อเวลา (Just in Time)
เพื่อมิให้เกิดผลกระทบต่อขั้นตอนการประกอบชิ้นส่วนอื่นๆของลูกค้า
บริษัทมีนโยบายที่จะให้ผลิตภัณฑ์จัดส่งถึงลูกค้าในเวลาที่กำหนด
โดยบริษัทจะมีการควบคุมตั้งแต่การวางแผนการผลิต การจัดซื้อวัตถุดิบ การตรวจสอบคุณภาพวัตถุดิบ
ขั้นตอนการผลิต และการจัดส่งให้กับลูกค้า นอกจากนี้
มีการใช้ระบบคอมพิวเตอร์ควบคุมกระบวนการผลิต ทำให้ทราบเวลาที่ใช้ในการผลิตได้อย่างแน่นอน
บริษัทจึงสามารถจัดส่งผลิตภัณฑ์ให้ลูกค้าได้ตรงต่อเวลาเสมอ

3. ความสัมพันธ์ที่ดี : บริษัทมุ่งเน้นการสร้างความสัมพันธ์ระยะยาวกับลูกค้า
โดยการจัดเจ้าหน้าที่ในฝ่ายต่างๆ ให้รับผิดชอบดูแลลูกค้าและผลิตภัณฑ์
ตลอดจนร่วมมือกับลูกค้าในการแก้ปัญหาทันที และสร้างความมั่นใจให้กับลูกค้าว่าจะได้รับบริการที่ดี
มีคุณภาพตามที่ลูกค้าต้องการ

4. บริการที่ดี : การผลิตตามคำสั่งซื้อของลูกค้า (Made-to-order) นั้น
บริษัทจะให้ความสำคัญในการบริการและประสานงานกับลูกค้า
เพื่ออำนวยความสะดวกกับลูกค้าในการปรับเปลี่ยนและเพิ่มเติมลักษณะผลิตภัณฑ์ตามความเหมาะสม
เพื่อให้สอดคล้องกับเทคโนโลยีที่เปลี่ยนแปลง

3.2.2 ลักษณะลูกค้าและกลุ่มลูกค้าเป้าหมาย

ลักษณะผู้ผลิตในอุตสาหกรรมฮาร์ดดิสก์สามารถแบ่งตามระดับการผลิตดังนี้

ผู้ผลิตระดับที่ 1 ได้แก่ Minebea Nidec Seiko และ JVC เป็นต้น
จะทำการผลิตชิ้นส่วนบางอย่างเอง และบางชิ้นส่วนจะว่าจ้างผู้ผลิตระดับที่ 2 เป็นผู้ผลิต
กลุ่มลูกค้าของบริษัทจะเป็นกลุ่มผู้ผลิตระดับที่ 1 ที่มีศักยภาพ มีมูลค่าการสั่งซื้อสูง
มีความมั่นคงทางการเงิน มีชื่อเสียงระดับสากล ปัจจุบันลูกค้าของกลุ่มผู้ผลิตระดับที่ 1 เช่น บริษัท
Seagate Technology (Thailand) Ltd. บริษัท Western Digital (Thailand) Co.,
Ltd. บริษัท Hitachi Global Storage Technology (Thailand) Ltd. บริษัท Fujitsu
(Thailand) Co., Ltd. ต่างมีฐานการผลิตและเพิ่มการลงทุนอย่างต่อเนื่อง
ประเทศไทยมีปัจจัยพื้นฐานด้านเศรษฐกิจ เทคโนโลยี ทรัพยากรบุคคล
จึงทำให้บริษัทกลุ่มผู้ผลิตระดับที่ 1 ได้รับปริมาณการสั่งซื้อเพิ่มมากขึ้น
ซึ่งเป็นผลให้บริษัทได้รับคำสั่งซื้อเพิ่มมากขึ้นด้วย
ลักษณะการดำเนินธุรกิจของอุตสาหกรรมผู้ผลิตฮาร์ดดิสก์จะเน้นในเรื่องคุณภาพของสินค้า
ศักยภาพของคู่ค้าในด้านต่างๆ ความไว้วางใจจากการเป็นคู่ค้ามานาน
ด้วยเหตุผลดังกล่าวทำให้ลูกค้าไว้วางใจให้บริษัทผลิตสินค้าและอุปกรณ์ต่างๆ เพิ่มขึ้นมาโดยตลอด
ทำให้บริษัทมีฐานลูกค้าที่มั่นคง

ชิ้นส่วนของฮาร์ดดิสก์ เช่น Pivot มีผู้ผลิตชิ้นส่วนที่มีส่วนแบ่งการตลาดอยู่ในลำดับต้นๆ คือ
Minebea NSK และ Seiko ส่วน Spindle Motor
มีผู้ผลิตชิ้นส่วนที่มีส่วนแบ่งการตลาดอยู่ในลำดับต้นๆ คือ Nidec Minebea และ JVC
โดยแต่ละบริษัทจะส่งงานให้กับบริษัทผู้รับจ้างผลิตระดับที่ 2 ไม่เท่ากัน
เนื่องจากมีเทคโนโลยีที่แตกต่างกันและมีเอกลักษณ์เฉพาะตัวของสินค้า
รวมทั้งความลับในการออกแบบของผลิตภัณฑ์
ทำให้บริษัทผู้ผลิตชิ้นส่วนฮาร์ดดิสก์จะส่งงานให้แก่ผู้ผลิตระดับที่ 2
ที่รับจ้างผลิตชิ้นส่วนที่ผลิตให้เฉพาะของตนเองเท่านั้น

บริษัทสามารถให้บริการรับจ้างผลิตตามคำสั่งซื้อของลูกค้าต่างๆ เช่น ชิ้นส่วนสำหรับ Pivot
ผลิตให้แก่ Minebea รายเดียว แต่ผลิตภัณฑ์อื่น ๆ เช่น Motor base และ Hub สำหรับ
Spindle Motor บริษัทจะมีการผลิตให้กับลูกค้ารายอื่น ๆ เช่น JVC Minebea และ Seiko

ในระยะเวลาที่ผ่านมา
บริษัทเป็นผู้รับจ้างผลิตหนึ่งในจำนวนน้อยรายที่สามารถให้บริการรับจ้างผลิตอุปกรณ์ต่างๆ
ให้แก่ลูกค้าหลายรายได้ บริษัทยังมีนโยบายที่จะเพิ่มการให้บริการกับลูกค้าอื่นๆ มากขึ้น
เพื่อให้สามารถลดการพึ่งพาลูกค้ารายใหญ่
และลดการพึ่งพาอุตสาหกรรมฮาร์ดดิสก์แต่เพียงอย่างเดียว

  3.2.3 การจำหน่ายและช่องทางการจำหน่าย

ช่องทางการจัดจำหน่าย แบ่งได้เป็น 3 ช่องทาง ดังนี้

1)  ลูกค้าเดิมที่มีความสัมพันธ์อันดีกับบริษัท

เนื่องจากการผลิตชิ้นส่วนฮาร์ดดิสก์ ต้องอาศัยคุณภาพของผลิตภัณฑ์ ความประณีต
เทคโนโลยีที่เป็นที่ยอมรับ และความเชี่ยวชาญ
ลูกค้าจึงต้องการสั่งผลิตกับผู้รับจ้างผลิตที่น่าเชื่อถือและไว้ใจได้
และจากการที่บริษัทสามารถสร้างผลงานที่มีคุณภาพและเป็นที่ยอมรับแก่ลูกค้า รวมทั้ง
มีจริยธรรมในการดำเนินธุรกิจ จึงทำให้ลูกค้าให้ความไว้วางใจ
ทำให้บริษัทสามารถสร้างความสัมพันธ์ที่ดี และความน่าเชื่อถือได้
โดยหนึ่งในกลุ่มลูกค้าที่บริษัทมีความสัมพันธ์ที่ดี คือ Minebea
ซึ่งบริษัทผลิตให้กับลูกค้ารายนี้มาเป็นระยะเวลากว่า 7 ปี

2)  การแนะนำจาก Supplier

เนื่องจากบริษัทมี Supplier จำนวน 5 ถึง 10 ราย จึงมีความสัมพันธ์ที่ดีกับ Supplier
อย่างเหนียวแน่นมาโดยตลอด เป็นเหตุให้มีการสนับสนุนกันทางการค้า โดย Supplier
จะแนะนำลูกค้าให้แก่บริษัท ได้แก่ อุปกรณ์ของกล้องถ่ายรูป เป็นต้น ซึ่งเป็นประโยชน์ต่อบริษัทและ
Supplier ด้วย ที่ผ่านมา Supplier ได้แนะนำลูกค้ารายใหม่ประมาณ 2-3 ราย

3)  การออกงานแสดงสินค้าและนิทรรศการ

สำนักงานคณะกรรมการส่งเสริมการลงทุน (BOI) จัดให้มีงานแสดงสินค้าและนิทรรศการต่างๆ
อย่างสม่ำเสมอ เพื่อประชาสัมพันธ์และเปิดโอกาสให้ผู้ผลิตกับผู้บริโภคได้มีโอกาสพบกัน
บริษัทจึงได้มีโอกาสได้พบกับลูกค้าจากอุตสาหกรรมอื่น ๆ เพื่อเพิ่มโอกาสในการขาย เช่น
อุตสาหกรรมยานยนต์ อุตสาหกรรมเครื่องมือแพทย์ เป็นต้น

  3.2.4 ภาวะและแนวโน้มอุตสาหกรรม

อุตสาหกรรมคอมพิวเตอร์ แบ่งได้เป็น 3 ประเภท คือ ฮาร์ดแวร์ ซอฟท์แวร์ และ Information
service companies เนื่องจากโรงงานและความชำนาญในการผลิตในประเทศยังมีจำกัด
อุตสาหกรรมฮาร์ดแวร์จึงเป็นเพียงอุตสาหกรรมเดียวใน 3ประเภท
ที่มีการส่งออกสินค้าไปยังต่างประเทศ โรงงานผลิตคอมพิวเตอร์และส่วนประกอบในประเทศไทย
ส่วนใหญ่เป็นบริษัทต่างชาติที่ได้รับสิทธิพิเศษต่างๆ จากสำนักงานคณะกรรมการส่งเสริมการลงทุน
(BOI) ภายใต้เงื่อนไขว่าร้อยละ 80ของผลผลิตทั้งหมด จะต้องเป็นสินค้าส่งออก

ปัจจุบันมีการนำ HDD มาใช้ในการเก็บข้อมูลจำนวนมาก
โดยแนวโน้มการจำหน่ายหน่วยบันทึกและอ่านข้อมูลในจานแม่เหล็กฮาร์ดดิสก์ในปี 2546 จนถึงปี
2548 จะเติบโตด้วยอัตราทบต้นประมาณร้อยละ 15
ซึ่งทำให้ความต้องการอุปกรณ์สำหรับฮาร์ดดิสก์สูงขึ้น เนื่องจากราคาต่อหน่วยของระบบเก็บข้อมูล
(Storage) ลดต่ำลงทุกปี และแนวโน้มของ HDD จะมีแนวโน้มที่มีการพัฒนาขนาดเล็กลงจาก 3.5
นิ้ว เป็น 2.5 นิ้ว และ 1 นิ้ว ตามลำดับ

อุตสาหกรรมฮาร์ดดิสก์ในประเทศไทยเกี่ยวข้องกับการประกอบและการผลิตส่วนประกอบต่าง ๆ
โดยปัจจุบันประเทศไทยเป็นฐานการผลิตของ 4 ใน 5 ผู้ผลิตฮาร์ดดิสก์รายใหญ่ที่สุดของโลกได้แก่
Seagate Western Digital, Hitachi Global Storage Technologies และ Fujitsu
ซึ่งมีส่วนแบ่งทางการตลาดรวมร้อยละ 80 ของตลาดฮาร์ดดิสก์โลก รวมถึงบริษัทอื่นๆ
ที่ผลิตส่วนประกอบโดยเฉพาะสำหรับใช้ในการผลิตฮาร์ดดิสก์
เนื่องจากประเทศไทยมีแรงงานที่ค่อนข้างมีประสบการณ์และค่าแรงที่ไม่สูงที่ทำให้บริษัทต่างชาติสนใจมาลงทุน